A Bizottság határozata
(2003. március 6.)
a madárinfluenza erős gyanújával kapcsolatos hollandiai védőintézkedésekről szóló 2003/153/EK határozat módosításáról
(az értesítés a C(2003) 767. számú dokumentummal történt)
(EGT vonatkozású szöveg)
(2003/156/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2002/33/EK tanácsi irányelvvel [1] módosított, egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 10. cikkére,
mivel:
(1) Hollandia több madárinfluenza kitörést jelentett.
(2) A magas elhullás és a fertőzés gyors terjedése fényében a holland hatóságok azonnal végrehajtották a madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló 92/40/EGK tanácsi irányelv [3] által előírt intézkedéseket, valamint megtiltották az élő baromfi és a keltetőtojás minden, Hollandián belüli, illetve tagállamokba és harmadik országokba való szállítását is.
(3) Az egyértelműség és átláthatóság érdekében a Bizottság a holland hatóságokkal együttműködve a 2003/153/EK határozattal [4] ideiglenes határozatot fogadott el a Hollandia által hozott intézkedések megerősítésére, valamint bizonyos eltérések biztosítására a vágásra szánt baromfi, valamint a naposcsibe Hollandián belüli szállítása tekintetében.
(4) A járvány fejlődésének fényében a 2003/153/EK határozatban megállapított védőintézkedéseket meg kell hosszabbítani.
(5) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
1. A 2003/153/EK határozat 2. cikkében a "2003. március 6-án 24.00 óráig" időpont és idő megjelölés helyébe a "2003. március 13-án 12.00. óráig" időpont és idő megjelölés lép.
2. A 3. cikk szövege helyébe a következő szöveg lép.
"A tagállamok módosítják a kereskedelemre vonatkozó intézkedéseiket annak érdekében, hogy azok megfeleljenek e határozatnak és ezeket az intézkedéseket haladéktalanul nyilvánosságra hozzák. Erről haladéktalanul tájékoztatják a Bizottságot."
4. cikk
Ennek a határozatnak a tagállamok a címzettjei.
Kelt Brüsszelben, 2003. március 6-án.